b'\n_START_ARTICLE_\nVinko Bitenc\n_START_SECTION_\n\xc5\xbdivljenje\n_START_PARAGRAPH_\nVse svoje \xc5\xbeivljenje je posvetil pisateljevanju, pesnjenju in dramatiki v slovenskem jeziku in esperantu. Pred drugo svetovno vojno je pisal v otro\xc5\xa1ke liste Zvon\xc4\x8dek, Mlado jutro, Mladi Slovenec, Grudo, Vrtec in Na\xc5\xa1 dan, ki ga je dalj \xc4\x8dasa tudi urejal. Po vojni je sodeloval pri razli\xc4\x8dnih revijah in pisal tudi radijske igre. Med njegovimi deli sta najbolj znani liri\xc4\x8dna pravljica Zlati \xc4\x8develj\xc4\x8dki, ki so jo priredili tudi za televizijsko predvajanje, ter zelo bran roman za odrasle Son\xc4\x8dne pege. Znan je bil tudi bralcem esperantskih revij, ki so objavljale njegova izvirna dela ter njegove prevode slovenskih narodnih in partizanskih pesmi.'